Стракаты дзяцел (карная аперацыя)

Аперацыя «Стракаты дзяцел» () — кодавая назва карнай антыпартызанскай аперацыі германскіх акупацыйных войскаў і калабарацыянісцкіх падраздзяленняў супраць савецкіх партызан і мясцовага насельніцтва Крупскага раёна, за 3 км на паўночны захад ад в. Радзіца 24—25 мая 1944 года.

Праводзілася падраздзяленнямі вермахта, знішчальнай камандай камендатуры і паліцыі пад кіраўніцтвам зондэркаманды 7 «Б» з Барысава. Да карнай аперацыі па «ачыстцы» лясных масіваў у раёне в. Радзіца былі прыцягнуты падраздзяленні люфтвафэ і супрацьпаветранай абароны, якія дыслацыраваліся ў Дакудаве і Дубешне, 825-ы батальён т.зв. «апалчэння» і інш. Мэтай карнай аперацыі была спроба пакончыць з партызанскім фактарам да пачатку магчымага наступлення савецкіх войск.

Карнікі забіралі жывёлу, рабавалі цывільнае насельніцтва. Жыхароў в. Баравыя сілай зброі прымушалі рухацца наперадзе карнікаў і размініраваць сваімі целамі дарогі, больш за 60 жыхароў в. Радзіца вывезлі на катаргу ў нацысцкую Германію.

 Крыніцы 

 Літаратура 


Катэгорыя:Карныя аперацыі нямецкага войска